สังคมรุ่งเรืองปานกลาง

สังคมรุ่งเรืองปานกลาง หรือ สังคมเสี่ยวคัง () เป็นคำภาษาจีน เดิมมาจากลัทธิขงจื๊อ ใช้เพื่ออธิบายสังคมที่ประกอบด้วยชนชั้นกลางที่มีบทบาทหน้าที่อย่างเต็มที่ ในเดือนธันวาคม ค.ศ. 1979 เติ้ง เสี่ยวผิง ผู้นำสูงสุดของจีนในขณะนั้น เสนอแนวคิด "เสี่ยวคัง" เป็นครั้งแรกโดยอิงจาก "สี่ทันสมัย"

ศัพท์นี้เป็นที่รู้จักกันดีในช่วงไม่กี่ปีที่ผ่านมาจากการที่หู จิ่นเทา เลขาธิการใหญ่พรรคคอมมิวนิสต์จีนระหว่าง ค.ศ. 2002 ถึง 2012 นำมาใช้กล่าวถึงนโยบายเศรษฐกิจที่มุ่งสร้างการกระจายความมั่งคั่งที่เท่าเทียมกันมากขึ้น ส่วนในสมัยของสี จิ้นผิง เลขาธิการใหญ่คนปัจจุบัน ศัพท์ "ฝันจีน" ได้รับความสนใจมากขึ้นอีก ใน ค.ศ. 2015 สีเปิดตัวชุดคำขวัญการเมืองที่เรียกว่าสี่ครอบคลุม ซึ่งหนึ่งในนั้นคือ "สร้างสังคมที่รุ่งเรืองปานกลางอย่างครอบคลุม"

 ต้นกำเนิด 
มันถูกแปลอย่างไม่เป็นทางการว่าสังคมที่ "มีฐานะดีโดยพื้นฐาน" ซึ่งผู้คนสามารถใช้ชีวิตได้อย่างสบายพอสมควร ถึงแม้จะเป็นชีวิตที่เรียบง่ายก็ตาม คำนี้ถูกใช้ครั้งแรกใน ชือจิง (Classic of Poetry) ซึ่งเขียนขึ้นเมื่อ 3,000 ปีที่แล้ว นอกจากนี้ คำว่าเสี่ยวคังยังปรากฏใน หลี่จี้ (Book of Rites)" อีกด้วย

 วาทกรรมการเมืองสมัยใหม่ 
วิสัยทัศน์ของสังคมเสี่ยวคังคือสังคมที่คนส่วนใหญ่มีฐานะดีปานกลางและอยู่ในชนชั้นกลาง และเป็นสังคมที่มีความมั่งคั่งทางเศรษฐกิจมากพอจะยกระดับประชากรส่วนใหญ่ในจีนแผ่นดินใหญ่ให้มีฐานะสุขสบาย แต่ความก้าวหน้าทางเศรษฐกิจไม่ใช่เป้าหมายเดียวของสังคม แนวคิดสังคมเสี่ยวคังยังผนวกเอาแนวคิดที่ว่าการเติบโตทางเศรษฐกิจจะต้องสมดุลกับเป้าหมายที่บางครั้งก็ขัดแย้งกันอย่างความเสมอภาคทางสังคมและการปกป้องสิ่งแวดล้อม

เติ้ง เสี่ยวผิงอธิบายถึงสังคมเสี่ยวคังว่าเป็นเป้าหมายหนึ่งของสี่ทันสมัย ในการพูดคุยกับนายกรัฐมนตรีญี่ปุ่น มาซาโยชิ โอฮิระ ใน ค.ศ. 1979 เติ้งใช้แนวคิดนี้เพื่อแยกเส้นทางการพัฒนาของจีนจากแนวทางอื่น ๆ โดยระบุว่า "สี่ทันสมัยที่เราหวังจะบรรลุนั้นคือการสี่ทันสมัยแบบจีน แนวคิดเกี่ยวกับสี่ทันสมัยของเราไม่เหมือนกับแนวคิดเรื่องความทันสมัยของคุณ แต่มันคือครอบครัวเสี่ยวคัง"

การฟื้นฟูแนวคิดเรื่องสังคมเสี่ยวคังเป็นส่วนหนึ่งของการวิพากษ์วิจารณ์แนวโน้มทางสังคมในจีนแผ่นดินใหญ่ช่วงทศวรรษ 1990 ภายใต้การนำของเจียง เจ๋อหมิน ซึ่งหลายคนในจีนรู้สึกว่ามุ่งเน้นไปที่กลุ่มคนรวยใหม่มากเกินไป และละเลยคนยากจนในชนบทของจีนแผ่นดินใหญ่มากเกินไป ในการประชุมสภาแห่งชาติพรรคคอมมิวนิสต์จีนครั้งที่ 16 ใน ค.ศ. 2002 เจียงตั้งเป้าหมายที่จะบรรลุสังคมเสี่ยวคังอย่างครอบคลุมภายใน ค.ศ. 2020 หู จิ่นเทาย้ำเป้าหมายนี้อีกครั้งในการประชุมสภาพรรคครั้งที่ 17 และ 18 และในโอกาสครบรอบ 100 ปีพรรคคอมมิวนิสต์จีนเมื่แวันที่ 1 กรกฎาคม ค.ศ. 2021 สี จิ้นผิงประกาศว่าจีนบรรลุเป้าหมายการสร้างสังคมที่รุ่งเรืองปานกลางในทุกด้านแล้ว

เสี่ยวคังยังเป็นชื่อของนิตยสารรายปักษ์ที่อยู่ในเครือของนิตยสาร ฉิวชื่อ ซึ่งเป็นนิตยสารที่พรรคคอมมิวนิสต์จีนจัดทำขึ้นในปักกิ่ง เริ่มก่อตั้งใน ค.ศ. 2004 โดยเน้นไปที่การพัฒนาการเมืองและเศรษฐกิจในประเทศจีนเป็นหลัก

สื่อของรัฐจีนใช้คำว่า "หมู่บ้านเสี่ยวคัง" เพื่ออธิบายสิ่งปลูกสร้างที่สร้างขึ้นโดยกองทัพปลดปล่อยประชาชนใกล้กับเส้นควบคุมแท้จริงในข้อพิพาทชายแดนที่กำลังดำเนินอยู่กับอินเดีย

Chinese state media has used the term "Xiaokang villages" to describe structures built by the People's Liberation Army near the Line of Actual Control in its ongoing border dispute with India.

 ดูเพิ่ม 
 พุทธเศรษฐศาสตร์
 สังคมประสานกลมกลืน
 สังคมนิยมแท้จริง
 เศรษฐกิจพอเพียง

อ้างอิง

หมวดหมู่:การเมืองจีน
หมวดหมู่:สังคมจีน
หมวดหมู่:เติ้ง เสี่ยวผิง
หมวดหมู่:อุดมการณ์การเมือง
หมวดหมู่:ลัทธิขงจื๊อในประเทศจีน
หมวดหมู่:อุดมการณ์ของพรรคคอมมิวนิสต์จีน